Samuel Smith. Samuel Frederik (Sem) Smith (1992-yil 19-may, London) — britaniyalik qoʻshiqchi va qoʻshiq muallifi. Dastlabki yillar. Smit 1992-yil 19-mayda Londonda tugʻilgan. Uning onasi "Kate Cassidy", shaharlik yirik bankirlardan biri boʻlgan. Ish vaqtini oʻgʻliga musiqiy karerasini rivojlantirishga yordam berishga sarflagani uchun ishdan boʻshatilgan. U Buyuk Britaniyaning Yoshlar musiqa teatrida ishlagan va „Oh! Carol“ (2007) qoʻshigʻini yozgan. Bir necha yil davomida qoʻshiqchi va pianinochi Joanna Eden bilan qoʻshiq aytish va yozishni oʻrgangan. U Bishops Stortford "Sent-Meri katolik maktabida" tahsil olgan. Smit ingliz qoʻshiqchisi Lili Allen va aktyor Alfi Allenning ikkinchi amakivachchasi boʻlgan. Faoliyati. 2013-yil dekabr oyida Smith 2014-yilgi BRIT Criticsʼ Choice Award va BBCning Sound of 2014 uchun nomzod boʻlib, ikkalasida ham gʻolib boʻldi. Smith oʻzining debyut studiyaviy albomini "In the Lonely Hour" 2014-yil 26-mayda Capitol Records orqali, „Lay Me Down“ (bosh singl), „Money on My Mind“ (2-chi singl) singllari bilan birga chiqardi. 2013 va 2014-yillarda YouTubeʼda videosi 1 milliarddan ortiq koʻrilgan, "Money on My Mind" va "Stay with Me" singli "La La La" ("Sam Smith" ishtirokidagi Naughty Boy) singli bilan Buyuk Britaniya chartlarida uch marta birinchi oʻrinni egalladi. 2015-yilda 57-Gremmi mukofotlari marosimida u toʻrtta yoʻnalishda gʻolib chiqdi: „Yilning rekordi“, „Yil qoʻshigʻi“, „Eng yaxshi yangi ijrochi“ va „Eng yaxshi pop-vokal albomi“. „Oltin globus“ va „Oskar“ mukofotlari sovrindori (2016). 2020-yil 30-oktabrda Sem Smit "Love Goes" nomli uchinchi studiyaviy albomini chiqardi.